ריינה

רֶיינַה (בערבית: الرينة) היא מועצה מקומית ערבית בישראל, השוכנת בגליל התחתון, בסמוך לנצרת. היא הוכרזה כמועצה מקומית בשנת 1968. רוב תושביה הם מוסלמים ומיעוטם נוצרים. אוכלוסייה ודת לפי נתוני הלשכה המרכזית לסטטיסטיקה (הלמ"ס) נכון לסוף מאי 2026 (אומדן), מתגוררים בריינה 20,818 תושבים, מתוכם 20,805 תושבי ישראל (מקום 117 בדירוג רשויות מקומיות בישראל). שינוי בגודל האוכלוסייה ‎+0.3% בשנה‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ד (2023-‏2024) היה 81.7%. השכר החודשי הממוצע של שכיר במשך שנת 2023 היה 8,133 ש"ח (ממוצע ארצי: 12,593 ש"ח). על פי נתוני הלמ"ס לשנת 2023, כ-87% מתושבי ריינה הם ערבים מוסלמים, וכ-13% ערבים נוצרים. היסטוריה ואישים ריינה הוא כפר עתיק יומין. יש המזהים[דרוש מקור: מי?] בו את היישוב הקדום אבל, המוזכר במשנה כמקום שממנו הזרימו מי שתייה ליישוב העתיק ציפורי (עירובין ח' ז'). בעבר רוב התושבים במקום התפרנסו רק מחקלאות, אך בהדרגה חל שינוי, ובמאה ה-21 מתפרנסים רוב התושבים מעבודות בניין לסוגיהן. במפקד האוכלוסין בארץ ישראל (1922) נפקדו ביישוב 364 מוסלמים, 203 נוצרים אורתודוקסים, 188 נוצרים קתולים (101 מלכיתים ו-87 לטינים) ו-32 נוצרים אנגליקנים. ביישוב שוכנים ארבעה בתי ספר יסודיים, שני בתי ספר תיכון ממלכתיים ובית ספר פרטי הכולל כיתות מגן חובה עד י"ב. ילידת הכפר, ז'נאן בסול, הייתה הכתבת הכלכלית הערבייה הראשונה בישראל בעיתון TheMarker. המשוררת דארין טאטור מתגוררת אף היא בכפר. קבוצת הכדורגל המקומית, מכבי בני ריינה, עלתה לליגה הלאומית בשנת 2021 לראשונה. בשנת 2022 היא עלתה לליגת העל בכדורגל בפעם הראשונה בתולדותיה. ג'מיל בסול הוא יו"ר המועצה המקומית, במועצה 11 חברים. עדנאן אנור בסול כיהן שתי קדנציות (1998-2003 + 2008-2013) כיו"ר המועצה המקומית ריינה והוא גם אחיו של יו"ר המועצה הנוכחי. גאוגרפיה עד שנת 1927 שכן היישוב צפונית לכביש נצרת, אך בעקבות רעידת אדמה שפקדה את המקום באותה השנה, עברו תושבי הכפר למיקום הנוכחי, דרומית לכביש. נחל ציפורי, שזורם לקישון, מתחיל את דרכו בריינה. קישורים חיצוניים פרופיל ריינה נכון לשנת 2023 באתר הלמ"ס הערות שוליים